เอกสารแนบ 3

รายงานของคณะกรรมการตรวจสอบ

รายงานของคณะกรรมการตรวจสอบ

คณะกรรมการตรวจสอบของ บริษัท ค้าเหล็กไทย จำกัด (มหาชน) ประกอบด้วยกรรมการอิสระ 3
ท่าน โดยมีกรรมการผู้อำนวยการสายงานการเงินเป็นเลขานุการ
คณะกรรมการตรวจสอบของบริษัทได้รับการแต่งตั้งจากคณะกรรมการบริษัทให้ปฏิบัติหน้าที่ในการสอบทานข้อมูลต่างๆที่เกี่ยวข้องกับการรายงานทางการเงิน
การตรวจสอบภายในและการตรวจสอบโดยผู้สอบบัญชีรับอนุญาต
พร้อมกันนี้คณะกรรมการตรวจสอบพยายามส่งเสริมและผลักดันให้บริษัทมีการปฏิบัติตามข้อพึงปฏิบัติที่ดีของบริษัทจดทะเบียน
เพื่อให้บริษัทมีการกำกับดูแลกิจการที่ดี
ตลอดจนให้การแนะนำในเรื่องการบริหารความเสี่ยงและระบบควบคุมภายในต่อผู้บริหาร

ในปี 2555 คณะกรรมการตรวจสอบมีการประชุม 4 ครั้ง
เพื่อทบทวนและสอบทานข้อมูลและรายงานทางการเงินของบริษัท
ซึ่งได้รับการรับรองโดยผู้สอบบัญชีรับอนุญาต รวมทั้งได้พิจารณาถึงกิจกรรมอื่น ๆ
ของบริษัทที่เกี่ยวข้องกับกฏระเบียบและข้อกำหนดของตลาดหลักทรัพย์แห่งประเทศไทย
รวมถึงระบบการควบคุมภายในที่ดี

ในการประชุมแต่ละครั้ง
คณะกรรมการตรวจสอบได้พบปะอย่างอิสระกับฝ่ายบริหารและผู้ตรวจสอบภายในและผู้สอบบัญชีรับอนุญาตของบริษัท
เพื่อทบทวนและประเมินผลเกี่ยวกับนโยบายและหลักการบัญชี
แนวทางการปฏิบัติที่เกี่ยวข้องกับการบัญชีและการเงิน การควบคุมภายในและแผนการตรวจสอบ
นอกจากนั้น
คณะกรรมการตรวจสอบยังได้ทบทวนและรับรองข้อมูลและรายงานทางการเงินสำหรับทุกสิ้นไตรมาส
และได้ให้คำแนะนำแก่คณะกรรมการบริษัทในการแก้ไขหรือลดจุดอ่อนในการควบคุมภายในและความเสี่ยงที่อาจเกิดขึ้นกับบริษัท

ผู้ตรวจสอบภายในมีหน้าที่ประเมินข้อบกพร่องในการควบคุมภายในบริษัท
โดยตรวจสอบกระบวนการทางบัญชีและการปฏิบัติงานของบริษัทอย่างมีระบบ
จัดทำรายงานเกี่ยวกับการควบคุมภายในที่ดี
นำเสนอแก่ผู้บริหารที่เกี่ยวข้องเพื่อกำหนดแผนการปฏิบัติงานในอนาคต
และประชุมอย่างสม่ำเสมอกับคณะกรรมการตรวจสอบเพื่อรายงานผลการตรวจสอบ
คณะกรรมการตรวจสอบมีหน้าที่สร้างความมั่นใจว่าข้อบกพร่องด้านการควบคุมภายในต่าง ๆ
จะได้รับการแก้ไขและป้องกันอย่างมีประสิทธิภาพและภายในเวลาที่เหมาะสม

คณะกรรมการบริษัทและคณะกรรมการตรวจสอบได้อนุมัตินโยบายการทำรายการและรายงานรายการที่อาจมีความขัดแย้งที่เกิดขึ้นในระหว่างปี
2555

จากการปฏิบัติหน้าที่ดังกล่าว คณะกรรมการตรวจสอบมีความเห็น ดังต่อไปนี้

1.  รายงานทางการเงินในปี 2555 มีความถูกต้อง ครบถ้วนและเป็นที่เชื่อถือได้

2.  สินทรัพย์ของบริษัทมีการป้องกันและรักษาเป็นอย่างดี
    การบันทึกรายการทางบัญชีมีความเหมาะสม
    และทรัพยากรได้ถูกใช้อย่างมีประสิทธิผลและประสิทธิภาพ

3.  บริษัทได้ปฏิบัติตามกฏหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    และกฏหมายที่เกี่ยวข้อง

4.  นายประสทธิ์ เยื่องศรีกุล แห่งบริษัท ไพร้ซวอเตอร์เฮาส์คูเปอร์ส เอบีเอเอส จำกัด
    ผู้สอบบัญชีของบริษัท ได้ปฏิบัติหน้าที่อย่างเหมาะสม

5.  รายการที่อาจมีความขัดแย้งทางผลประโยชน์ที่เกิดขึ้นในปี 2555
    มีความเหมาะสมและเป็นไปเพื่อประโยชน์สูงสุดของบริษัท

6.  ในปี 2555
    มีจำนวนครั้งในการประชุมคณะกรรมการตรวจสอบโดยกรรมการตรวจสอบแต่ละท่านได้เข้าร่วมประชุมดังนี้

  นายชัย จรุงธนาภิบาล ประธานกรรมการตรวจสอบ 4/4

  นางรัตนวลี กอสนาน กรรมการตรวจสอบ 4/4

  นายเอนก ปิ่นวนิชย์กุล กรรมการตรวจสอบ 3/4

7.  คณะกรรมการตรวจสอบได้ปฏิบัติหน้าที่ตามกฏบัตรที่รับอนุมัติจากคณะกรรมการบริษัท

คณะกรรมการตรวจสอบได้เสนอต่อคณะกรรมการบริษัท ให้แต่งตั้ง นายประสิทธิ์ เยื่องศรีกุล
ผู้สอบบัญชีรับอนุญาตเลขที่ 4174 แห่งบริษัท ไพร้ซวอเตอร์เฮาส์คูเปอร์ส เอบีเอเอส จำกัด
เป็นผู้สอบบัญชีของบริษัทสำหรับรอบปีบัญชีสิ้นสุดวันที่ 31 ธันวาคม 2556
ซึ่งการแต่งตั้งผู้สอบบัญชีและค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีที่จะมีขึ้นในวันที่
28 มีนาคม 2556

นายชัย จรุงธนาภิบาล

ประธานกรรมการตรวจสอบ

15 กุมภาพันธ์ 2556